                                                                                          PATVIRTINTA

                                                                                            Vilkaviškio rajono priešgaisrinės tarnybos

                                                                                            viršininko  2018 m. gruodžio 31 d.

                                                                                            įsakymu Nr. VĮ - 80

**VILKAVIŠKIO RAJONO PRIEŠGAISRINĖS TARNYBOS KORUPCIJOS PREVENCIJOS IR KONTROLĖS PROGRAMA**

I. BENDROSIOS NUOSTATOS

1. Vilkaviškio rajono priešgaisrinės tarnybos 2019–2021 metų korupcijos prevencijos programa (toliau – Programa) parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015–2025 metų programa, patvirtinta Lietuvos Respublikos Seimo 2015 m. kovo 10 d. nutarimu Nr. XII-1537.

2. Šioje Programoje numatytos priemonės yra Lietuvos Respublikos nacionalinės kovos su korupcija programos dalis. Jos turi būti nuosekliai siejamos su socialinių problemų sprendimu Vilkaviškio priešgaisrinėje tarnyboje, darbuotojų ir šeimų  apsauga nuo esamų ir atsirandančių korupcijos šaltinių.

3. Programa  grindžiama korupcijos prevencija, įstaigos darbuotojų ir šeimų antikorupciniu švietimu, siekiant kompleksiškai šalinti šio neigiamo socialinio reiškinio priežastis ir sąlygas.

 4. Korupcijos prevencija – korupcijos priežasčių, sąlygų atskleidimas ir šalinimas sudarant ir įgyvendinant atitinkamų priemonių sistemą, taip pat poveikis asmenims, siekiant atgrasinti nuo korupcinio pobūdžio nusikalstamų veikų darymo.

5. Programa siekiama paskatinti visuomenę aktyviai reikšti nepakantumą korupcijai, bendruomenės paramą įgyvendinant numatytas korupcijos prevencijos priemones, glaudų Savivaldybės bendradarbiavimą su miesto švietimo įstaigomis ir kitomis organizacijomis, kitais asmenimis, ginant prigimtines ir kitas bendras žmogaus teises ir laisves.

II. VILKAVIŠKIO RAJONO PRIEŠGAISRINĖS TARNYBOS  VEIKLOS SITUACIJOS ANALIZĖ ANTIKORUPCINIU POŽIŪRIU

6. Galima išskirti tokias bendrąsias korupcijos prielaidas: teisines, institucines ir visuomenės pilietiškumo stokos.

7. Vilkaviškio priešgaisrinės tarnybos internetiniame tinklalapyje skelbiamosfinansinės ataskaitos, CVPIS tinklalapyje mažos vertės pirkimų, atliktų už praėjusius metus ataskaitos. Vilkaviškio rajono savivaldybės biudžeto ir finansų skyrius, kasmet informuojama apie metinį biudžetą, dalyvauja, planuojant įstaigos biudžeto poreikį, sprendžiant lėšų taupymo klausimus.

8. Vilkaviškio rajono priešgaisrinės tarnybos veiklos ataskaita kasmet pateikiamaVilkaviškio rajono savivaldybės tarybai.

  9. Vilkaviškio rajono priešgaisrinės tarnybos korupcija galima šiose veiklos srityse:

  9.1. formuojant darbuotojų  personalą;

  9.2. organizuojant ir vykdant viešųjų pirkimų procedūras;

9.3. įstaigos biudžeto lėšų racionalus panaudojimas;

III.  TIKSLAI IR UŽDAVINIAI

10. Tikslai:

10.1. šalinti prielaidas, sudarančias sąlygas korupcijai atsirasti Vilkaviškio rajono priešgaisrinėje tarnyboje;

10.2. sukurti ir įgyvendinti veiksmingą ilgalaikių antikorupcinių priemonių sistemą, skatinančią plėtoti ryšius tarp įstaigos administracijos, darbuotojų, šeimų, šalinti prielaidas pasinaudoti tarnybine padėtimi;

10.3. plėtoti antikorupcinę kultūrą, siekiant padidinti visuomenės pasitikėjimą biudžetine įstaiga.

11. Uždaviniai:

11.1. užtikrinti veiksmingą ir kryptingą ilgalaikių korupcijos prevencijos priemonių įgyvendinimą;

11.2. nustatyti veiklos sritis, kuriose yra didelė korupcijos pasireiškimo tikimybė;

11.3. antikorupciniu požiūriu vertinti Vilkaviškio rajono priešgaisrinės tarnybos įsakymus, sprendimus;

11.4. įtraukti į korupcijos prevenciją bendruomenę, ugdyti bendruomenės narių pilietinį sąmoningumą ir nepakantumą korupcijai;

11.5. viešai skelbti informaciją apie antikorupcinius veiksmus ir jų rezultatus;

11.6. ugdyti antikorupcinę kultūrą Tarnyboje;

IV. PROGRAMOS TIKSLŲ IR UŽDAVINIŲ VERTINIMO KRITERIJAI

12. Programos tikslų ir uždavinių vertinimo kriterijai nustatomi vadovaujantis kiekybės ir kokybės rodikliais:

12.1. korupcijos pasireiškimo tikimybės nustatymu Vilkaviškio rajono priešgaisrinėje tarnyboje; 12.2. įvykdytų ir neįvykdytų Programos įgyvendinimo priemonių skaičiumi;

12.3. didėjančiu nepakantumu korupcijai, t.y. anonimiškų ir oficialių pranešimų apie galimus korupcinio pobūdžio nusikaltimus skaičiumi;

12.4. skundų, pateiktų vadovui, aukštesnėms institucijoms, skaičiaus mažėjimu;

V. ADMINISTRAVIMAS

 13. Už antikorupcinius veiksmus, kontrolę, metodinės pagalbos teikimą korupcijos prevencijos srityje pagal kompetenciją atsako Vilkaviškio rajono priešgaisrinės tarnybosviršininkas, vyr. buhalterė, ūkvedys, kiti įstaigos darbuotojai.

 14. Įgaliotas asmuo vykdo korupcijos prevenciją ir jos kontrolę yra atsakingas už  korupcijos prevencijos įgyvendinimą Vilkaviškio rajono priešgaisrinėje tarnyboje, teikia pasiūlymus įstaigos vadovui ir kitiems atsakingiems asmenims, dėl įsakymų, sprendimų antikorupcinio vertinimo  ir tobulinimo.

 15. Įgaliotas asmuo atsakingas už korupcijos priežasčių Vilkaviškio rajono priešgaisrinėje tarnyboje atskleidimą ir jų šalinimą, tinkamą ir veiksmingą korupcijos prevencijos organizavimą,  priežiūrą ir kontrolę.

16. Vilkaviškio rajono priešgaisrinės tarnybos darbuotojai savo darbe vadovaujasi Etikos normomis.

17. Atsižvelgiant į kompetentingų institucijų bei asmenų išvadas ir rekomendacijas, metinę kitą reikšmingą informaciją, priemonių planas gali būti peržiūrimas iki einamųjų metų  pabaigos.

18. Įgaliotas asmuo atsakingas už korupcijos prevenciją ir jos kontrolę, kartą per metus, pateikia Vilkaviškio rajono priešgaisrinės tarnybos viršininkui ataskaitą apie Korupcijos prevencijos įgyvendinimo priemonių plano vykdymą.

VI. BAIGIAMOSIOS NUOSTATOS

19. Programa įgyvendinama pagal Programos įgyvendinimo priemonių planą.

20. Už konkrečių Programos priemonių įgyvendinimą atsako priemonių plane nurodyti vykdytojai.

Ši Programa bus skelbiama interneto Vilkaviškio rajono priešgaisrinės tarnybos internetinėje svetainėje http://vilkaviskiouk.weebly.com/

VILKAVIŠKIO RAJONO PRIEŠGAISRINĖS TARNYBOS KORUPCIJOS PREVENCIJOS TVARKOS APRAŠAS

I. BENDROSIOS NUOSTATOS

1. Įstaigos korupcijos prevencijos tvarkos aprašas reglamentuoja korupcijos prevencijos priemones, korupcijos prevencijos proceso organizavimą, korupcijos prevencijos priemonių įgyvendinimo koordinavimą bei kontrolę.

2. Apraše vartojama sąvoka:korupcijos pasireiškimo tikimybė – prielaida, kad Priešgaisrinėje tarnyboje, įgyvendinant jai nustatytus uždavinius, gali kilti pavojus pasireikšti korupcijai padarant korupcinio pobūdžio nusikalstamas ir kitas su korupcija susijusias veikas.

II. KORUPCIJOS PREVENCIJOS PRIEMONĖS

3. Įstaigos prevencijos priemonės yra šios:

3.1. veiklos sričių, kuriose yra didelė korupcijos pasireiškimo tikimybė, nustatymas, analizė ir vertinimas;

3.2. korupcijos prevencijos programos ir jos įgyvendinimo priemonių plano sudarymas, vykdymo koordinavimas ir kontrolė;

3.3. informacijos apie asmenis, įgaliotus vykdyti korupcijos prevenciją ir jos kontrolę;

3.4. visuomenės informavimas.

III. KORUPCIJOS PREVENCIJOS PROCESO ORGANIZAVIMAS

4. Vilkaviškio priešgaisrinėje tarnyboje asmenys, įgalioti vykdyti korupcijos prevenciją ir jos kontrolę, koordinuoja ir kontroliuoja korupcijos prevencijos priemonių įgyvendinimą įstaigoje.

IV. VEIKLOS SRIČIŲ, KURIOSE YRA DIDELĖ KORUPCIJOS PASIREIŠKIMO TIKIMYBĖ, ANALIZĖ IR VERTINIMAS

5. Siekiant užtikrinti efektyvią korupcijos prevenciją, įstaigoje atliekama veiklos sričių, kuriose yra didelė korupcijos pasireiškimo tikimybė, analizė ir vertinimas:

5.1.viešųjų pirkimų organizavimas;

5.2. įstaigos biudžeto naudojimas;

5.4. darbuotojų  personalo formavimas.

6. Vilkaviškio rajono priešgaisrinės tarnybos asmenys, įgalioti vykdyti korupcijos prevenciją ir jos kontrolę, pateikia viršininkui siūlymus ir, vadovaudamiesi korupcijos pasireiškimo tikimybės nustatymo kriterijais, parengia priemonių planą veiklos sritims atlikti analizę ir įvertinti  iki einamųjų metų pabaigos.

7. Veiklos analizė ir vertinimas atliekami kasmet.

8. Veiklos analizę ir vertinimą įstaigoje atlieka asmenys,  įgalioti vykdyti korupcijos prevenciją ir jos kontrolę.

9. Įgalioti asmenys pateikia įstaigos veiklos sričių, kuriose egzistuoja didelė korupcijos pasireiškimo tikimybė, nustatymo ir vertinimo aprašymus įstaigos viršininkui, kuris ne vėliau kaip per mėnesį priima sprendimus dėl pateiktos informacijos bei siūlymų įgyvendinimo.

V. ANTIKORUPCIJOS PREVENCIJOS  PROGRAMOS, JOS ĮGYVENDINIMO PRIEMONIŲ PLANO SUDARYMAS, VYKDYMO KOORDINAVIMAS IR KONTROLĖ

10. Korupcijos prevencijos Programos priemonių planus tvirtina  įstaigos viršininkas.

11. Korupcijos prevencijos Programos priemonių vykdytojai kiekvienais metais iki sausio 1 dienos pateikia analizę už Programos priemonių įgyvendinimo organizavimą ir kontrolę atsakingiems asmenims.

12.  Korupcijos prevencijos programos priemonių planas ir analizė skelbiami Vilkaviškio rajono priešgaisrinės tarnybos internetinėje svetainėjehttp://vilkaviskiouk.weebly.com/.

VI. BAIGIAMOSIOS NUOSTATOS

13. Šio aprašo nuostatas įgyvendina įstaigos darbuotojai;

14. Šio aprašo nuostatų įgyvendinimą koordinuoja ir kontroliuoja Vilkaviškio rajono priešgaisrinės tarnybos viršininkas.